CELEX: 32021R1951
Language: ro
Date: 2021-11-10 00:00:00
Title: Regulamentul delegat (UE) 2021/1951 al Comisiei din 10 noiembrie 2021 de modificare a Directivei 2014/23/UE a Parlamentului European și a Consiliului în ceea ce privește pragurile pentru concesiuni (Text cu relevanță pentru SEE)

11.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 398/21
               
            
         REGULAMENTUL DELEGAT (UE) 2021/1951 AL COMISIEI
         din 10 noiembrie 2021
         de modificare a Directivei 2014/23/UE a Parlamentului European și a Consiliului în ceea ce privește pragurile pentru concesiuni
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2014/23/UE a Parlamentului European și a Consiliului din 26 februarie 2014 privind atribuirea contractelor de concesiune (1), în special articolul 9 alineatul (4) al doilea paragraf,
         întrucât:
         
                     (1)
                  
                  
                     Prin Decizia 2014/115/UE (2), Consiliul a aprobat Protocolul de modificare a acordului privind achizițiile publice (3), încheiat în cadrul Organizației Mondiale a Comerțului. Acordul modificat privind achizițiile publice (denumit în continuare „acordul”) este un instrument plurilateral, iar obiectivul său este de a deschide în mod reciproc piețele de achiziții publice între părțile la acord. Acordul se aplică în cazul oricărui contract de achiziții cu o valoare mai mare sau egală cu sumele stabilite în acord (denumite în continuare „praguri”) și exprimate în drepturi speciale de tragere.
                  
               
                     (2)
                  
                  
                     Unul dintre obiectivele Directivei 2014/23/UE este de a permite entităților contractante și autorităților contractante care aplică directiva menționată anterior să respecte, în același timp, obligațiile prevăzute în acord. Pentru a se asigura că pragul pentru concesiuni stabilit la articolul 8 alineatul (1) din Directiva 2014/23/UE corespunde pragului pentru concesiuni stabilit în acord, este necesar să se revizuiască pragul stabilit în directiva respectivă.
                  
               
                     (3)
                  
                  
                     Articolul 9 alineatul (1) din Directiva 2014/23/UE prevede că, din doi în doi ani, Comisia revizuiește pragurile cu efect de la 1 ianuarie. Prin urmare, pragurile pentru anii 2022-2023 trebuie să se aplice de la 1 ianuarie 2022.
                  
               
                     (4)
                  
                  
                     Prin urmare, Directiva 2014/23/UE trebuie modificată în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 8 alineatul (1) din Directiva 2014/23/UE, valoarea de „5 350 000 EUR” se înlocuiește cu „5 382 000 EUR”.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 noiembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 94, 28.3.2014, p. 1.
         
            (2)  Decizia 2014/115/UE a Consiliului din 2 decembrie 2013 privind încheierea Protocolului de modificare a Acordului privind achizițiile publice (JO L 68, 7.3.2014, p. 1).
         
            (3)  JO L 68, 7.3.2014, p. 2.